Ζωγράφισε ένα πράσινο μέλλον
2024-05-27 09:00 - 2024-05-31 15:00 (Europe/Athens) | ALPA BookStories, Ορεστείων 2 (Πλατεία Μακεδονομάχων & Πλατεία Βαν Φλιτ), Καστοριά, 52100, Ελλάδα
Εικαστικός διαγωνισμός με θέμα ένα βιώσιμο μέλλον. Τα παιδιά ζωγραφίζουν και οι πελάτες του βιβλιοπωλείου ψηφίζουν. Ο/η νικητής/νικήτρια θα πάρει δώρο ένα βιβλίο για το περιβάλλον. Δήλωση συμμετοχής με έργο (ζωγραφιά, κατασκευή, κλπ.) μέχρι 30/05/2024.
Για παιδιά 4+

Οι θησαυροί στο μπαούλο
2024-05-27 09:00 - 2024-05-31 21:00 | ALPA BookStories, Ορεστείων 2 (Πλατεία Μακεδονομάχων & Πλατεία Βαν Φλιτ), Καστοριά, 52100, Ελλάδα
Συγκεντρώνουμε παιδικά βιβλία για τη βιβλιοθήκη του Δημοτικού Σχολείου Μεσοποταμίας και σας καλούμε να συμβάλετε ώστε να γεμίσουμε τα ράφια της!
Μπορείτε να χαρίσετε βιβλία που ήδη έχετε ή να αγοράσετε από το βιβλιοπωλείο ALPA BookStories γι’ αυτόν τον σκοπό με ειδική έκπτωση!
Για όλες τις ηλικίες

Γίνε βιβλιοπώλης για μια μέρα!
2024-05-27 09:00 - 2024-05-31 21:00 | Book & Art, Κομνηνάκη 5, Μυτιλήνη, 81100, Ελλάδα
Όπως κάθε χρόνο έτσι και φέτος προσκαλούμε φίλους αναγνώστες μικρούς ή μεγάλους να πάρουν τη θέση μας για λίγες ώρες καθ’ όλη τη διάρκεια της Εβδομάδας Μικρών Βιβλιοπωλείων!
Για όλες τις ηλικίες

Ο Σαμ φυτεύει ένα ηλιοτρόπιο
2024-05-27 10:00 | ΚΟΥΚίΔΑ, Αποστόλου Παύλου 64, Κόρινθος, 20131, Ελλάδα
Με αφορμή το βιβλίο ”Ο Σαμ φυτεύει ένα ηλιοτρόπιο” (εκδ. Ίκαρος) αφηγούμαστε την ιστορία του Σαμ, ενός γάτου που αγαπάει τον ήλιο και θέλει να φυτέψει μεγάλα ηλιοτρόπια στον κήπο του. Έπειτα παίζουμε και φυτεύουμε τον δικό μας κήπο.
Με τη νηπιαγωγό Νικολέτα Σαισανά.
Για παιδιά 2+ (Απαραίτητη η δήλωση συμμετοχής)

Με ένα βιβλίο συντροφιά
2024-05-27 10:00 - 2024-05-31 20:30 | Πέτρα Ψαλίδι Χαρτί, Καλλιμασιά, Χίος, 82100, Ελλάδα
Έκθεση παιδικού βιβλίου στον χώρο του βιβλιοπωλείου εστιασμένη στη συμπερίληψη, τη συνεργασία, τη διαφορετικότητα, τη συνύπαρξη, τη συμβίωση, τη συλλογικότητα και τη συναίνεση.
Για όλες τις ηλικίες

Unwrap a mystery book!
2024-05-27 10:00 - 2024-05-31 21:00 | Βιβλιοπρόταση, Μητροπόλεως και Χαϊμαντά 5-7, Αθήνα, 15122, Ελλάδα
Αξιοποιώντας τη φετινή θεματική, της Εβδομάδας Μικρών Βιβλιοπωλείων, «Λέξεις που περιέχουν το “συν”», σας προσκαλούμε σε ένα παιχνίδι μυστηρίου!
Πώς θα σας φαινόταν αν τα μόνα στοιχεία που είχατε για την επιλογή ενός βιβλίου, ήταν ένα από τα έξι βασικά συναισθήματα και ο τίτλος του;
Από τις 27.05 έως και την 01.06 επισκεφθείτε μας, διαλέξτε στα “τυφλά” ένα συναίσθημα από την λοταρία μας και ανακαλύψτε βιβλία, όπου το μόνο ορατό τους στοιχείο είναι ο τίτλος τους.
Είτε είστε ένθερμοι αναγνώστες είτε όχι, δεχτείτε την πρόκληση που μπορεί να αλλάξει τον τρόπο που επιλέγετε βιβλία!
Για όλες τις ηλικίες

Ανακαλύπτοντας τον κόσμο της συναισθηματικής νοημοσύνης
2024-05-27 11:00 | Βιβλιοπρόταση, Μητροπόλεως και Χαϊμαντά 5-7, Αθήνα, 15122, Ελλάδα
Ο οργανισμός Openous μας καλεί να ανακαλύψουμε μαζί τον κόσμο της συναισθηματικής νοημοσύνης.
Μέσα από ενδιαφέρουσες δραστηριότητες και συζητήσεις, μαθητές και μαθήτριες δευτεροβάθμιας εκπαίδευσης, θα μάθουν να κατανοούν και να διαχειρίζονται τα συναισθήματά τους, να αναπτύσσουν την ενσυναίσθησή τους και να οικοδομούν ισχυρότερες σχέσεις.
Για εφήβους (Απαραίτητη η δήλωση συμμετοχής)

Βρεφικές ανοιξιάτικες ΣΥΝαντήσεις
2024-05-27 11:00, 2024-05-28 11:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Ο Γάτος Μαουρίτσιο και η Μαρία Γίτσα φτιάχνουν τον κύκλο της ανάγνωσης για τα πολύ μικρά παιδιά και διαβάζουν αγαπημένες ιστορίες.
Για παιδιά 1 έως 2,6 ετών (Απαραίτητη η δήλωση συμμετοχής)

Ανταλλακτικό παζάρι ιστοριών [aka books that made us season 2]
2024-05-27 11:00 - 2024-05-31 21:00 | Οκτάνα, Ισαύρων 8, Θεσσαλονίκη, 54622, Ελλάδα
Για δεύτερη χρονιά στο μικροσκοπικό βιβλιοπωλείο της Ισαύρων, σας καλούμε να αποτυπώσετε στο χαρτί την ιστορία γύρω από ένα βιβλίο που σας έκανε εντύπωση στο σημειωματάριο της Οκτάνας που σας περιμένει με ανοιχτές σελίδες, και για αντάλλαγμα παίρνετε ένα mystery book aka ένα βιβλίο αγνώστου ταυτότητας, ντυμένο με σε περιτύλιγμα, και ίσως…την πηγή της επόμενης ιστορίας σας.
Τσεκάρετε ώρες λειτουργείας της Οκτάνας και ελάτε!
Για ενήλικες

Συν2γραφή και σουρεαλισμός στην ισαύρων
2024-05-27 13:00 - 2024-05-31 14:30 | Οκτάνα, Ισαύρων 8, Θεσσαλονίκη, 54622, Ελλάδα
Συνσυγγραφικές ασκήσεις εν είδει cadavre exquis, μια μέθοδο ομαδικού συγγραφικού παιχνιδιού, όπου το κάθε άτομο πρέπει να συνεχίσει την ιστορία που ξεκίνησε κάποιο άλλο, χωρίς να ξέρει τι προηγήθηκε ή τι έπεται.
Συναντήσεις κάθε μέρα, Ισαύρων 8, 13:00 με 14:30
Συγγραφή, συνεργασία και χαλαρή διάθεση [aka just for fun]
Για ενήλικες

Το βουνό
2024-05-27 17:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Με αφορμή το βιβλίο “Το βουνό” της Ρεμπέκα Γκούγκερ (εκδ. Κόκκινη Κλωστή Δεμένη), η ομάδα ΤΟΥΜΤΣΙ αφηγείται μία τρυφερή ιστορία ΣΥΝύπαρξης που οδηγεί σε ένα εργαστήριο αισθητηριακής αγωγής για παιδιά 2,5 με 3,5 ετών.
Η αρκούδα ξέρει τι είναι το βουνό. Το πρόβατο και το αγριοκάτσικο είναι σίγουρα ότι ξέρουν. Το ίδιο και το μυρμήγκι, το χταπόδι και ο λαγός του χιονιού. Άραγε, πώς είναι στηνπραγματικότητα το βουνό; Ποιο ζώο έχει δίκιο;
Κόστος συμμετοχής: 10 ευρώ
Για παιδιά 2+ (Απαραίτητη η δήλωση συμμετοχής)

Γράφουμε μαζί!
2024-05-27 17:00 | Πράσινο σύννεφο, ΠΑΣΑΛΙΔΗ 40, Θεσσαλονίκη, 55132, Ελλάδα
Δημιουργική Γραφή για παιδιά 8-12 χρονών με την Μαρία Φουτζιτζή.
Έχεις διαβάσει ποτέ μια ιστορία για εξωγήινους που μισούν το διάστημα, πριγκίπισσες που δεν φοράνε φορέματα, gamers που μόλις χάλασε το controller τους, βαμπίρ που πίνουν χυμό πορτοκάλι, τέρατα που δεν είναι καθόλου τέρατα στην πραγματικότητα και παιδιά που διαβάζουν ό,τι βιβλίο βρουν μπροστά τους;
Όχι;
Τότε μπορείς να την γράψεις εσύ!
Ελάτε να γράψουμε μαζί πιστευτές και απίστευτες ιστορίες, στο εργαστήρι Δημιουργικής Γραφής για παιδιά 8-12 χρονών!
Για παιδιά 8+ (Απαραίτητη η δήλωση συμμετοχής)

Μια φορά κι έναν καιρό ήταν μια λέξη από ...συν!
2024-05-27 17:30 - 2024-05-31 20:30 | Το Ρόδι, Ηρώων Πολυτεχνείου 15, Δίστομο, 32003
Τα παιδιά σε όλη τη διάρκεια εβδομάδας θα μπορούν να αφήσουν στο βιβλιοπωλείο λέξεις που τους αρέσουν ή “δημιούργησαν-έπλασαν” με το “συν”.
Την 1η Ιουνίου θα γίνει επιλογή της πιο ευφάνταστης, με βραβείο το βιβλίο της Κατερίνας Ζωντανού, “Πώς είναι ο κόσμος” (εκδ. Μεταίχμιο).
Για όλες τις ηλικίες

ΣΥΝεργάζομαι σε ένα βιβλιοκαφε!
2024-05-27 18:00 | Booking Hill, ΑΓΙΑΣ ΒΑΡΒΑΡΑΣ 66, ΔΑΦΝΗ, Αθήνα, 17235, ΕΛΛΑΔΑ
Οι μικροί μας φίλοι με την βοήθεια της Μαγισσούλας Bookitsa γίνονται για μια μέρα συγγραφείς, εκδότες, βιβλιοπώλες και εικονογράφοι!
Για παιδιά 5+

Μία μέρα για το βιβλίο
2024-05-27 18:00 | Βιβλιοπωλείο Αρχονταρίκι, ΕΛ. ΒΕΝΙΖΕΛΟΥ 17, ΚΥΠΑΡΙΣΣΙΑ, Μεσσηνία, 24500, ΕΛΛΑΔΑ
Η εταιρία σχεδιασμού εκπαιδευτικών προγραμμάτων 4e-project και οι εκδόσεις the book project, οργανώνουν μια ανοιχτή δράση για μαθητές, μαθήτριες και εκπαιδευτικούς πρωτοβάθμιας εκπαίδευσης με θέμα το βιβλίο.
Τι θα κάνουμε:

Θα γνωρίσουμε με διαδραστικό τρόπο και με συμμετοχή των ίδιων των παιδιών την πορεία δημιουργίας και παραγωγής ενός βιβλίου
Θα γνωρίσουμε τα είδη των βιβλίων και θα κάνουμε μια μικρή βουτιά στην ιστορία!
Θα μάθουμε τα δικαιώματα του αναγνώστη!
Θα πάρουμε συνέντευξη από έναν ή μία συγγραφέα!
Θα ανακαλύψουμε πολλούς τρόπους αξιοποίησης ενός βιβλίου και θα προτείνουμε παιχνίδια και δραστηριότητες που θα μας φέρουν πιο κοντά στα βιβλία!

Τη δράση συντονίζει η Άννα Αθανασιάδου, εκπαιδευτικός, συγγραφέας, εκδότρια.
Για παιδιά 6-12 ετών και εκπαιδευτικούς.

Χαρτοπόλεμος
2024-05-27 18:00 | Kukuvaya Books and other stories, ΜΑΝΔΑΛΙΔΟΥ 2, Διδυμότειχο, 68300, ΕΛΛΑΔΑ
Με αφορμή το βιβλίο ”Χαρτοπόλεμος” (εκδ. The Book Project) ο συγγραφέας Νίκος Τογγιαλίδης μας συστήνει τον Αργύρη, που μπορεί να φαίνεται λίγο διαφορετικός και λίγο στα… down του, αλλά πάντα χαμογελά!
Ο “Χαρτοπόλεμος” είναι ένα βιβλίο για όλες τις ηλικίες που μας δείχνει ότι όσο διαφορετικός κι αν είναι κανείς, μπορεί να αγαπήσει και να αγαπηθεί πολύ. Μέσα από τις σελίδες του γνωρίζουμε την καθημερινότητα ενός ατόμου με σύνδρομο Down. Με πολύ απλά λόγια -σαν να μας μιλά ο ίδιος ο πρωταγωνιστής- και με τις τρυφερές εικόνες της Έφης Κοκκινάκη, το βιβλίο αυτό μας ζεσταίνει τις καρδιές.
Για παιδιά 5+

Δύο λαλούν και όλοι διαβάζουν...
2024-05-27 18:15 | Βιβλιοπωλείο Πυργελή, ΑΝΔΡΕΟΥ ΔΗΜΗΤΡΙΟΥ 57, Ξάνθη, 67100, Ελλάδα
Αν είσαι μαθητής ή μαθήτρια της Γ’ – Δ’ Δημοτικού σε προσκαλούμε να γνωρίσεις τον κόσμο του βιβλίου μέσα από τη μεγαλόφωνη ανάγνωση συμμετέχοντας στη λέσχη ανάγνωσης “Δύο λαλούν και όλοι διαβάζουν…”. Στα πράσινα χαλιά μας διαβάζουμε με 1000 διαφορετικούς τρόπους την κάθε ιστορία. Αριθμός θέσεων περιορισμένος.
Για παιδιά 8+ (Απαραίτητη η δήλωση συμμετοχής)

Σκουριές
2024-05-27 19:00 | Ακυβέρνητες Πολιτείες Συνεργατικό Βιβλιοπωλείο-Καφέ, Αλ. Σβώλου 28, Θεσσαλονίκη, 54622, Ελλάδα
Σκουριές // ένα εθνογραφικό κόμικς για τις υποδομές εξόρυξης στη Χαλκιδική // Σενάριο: Λεωνίδας Οικονομάκης & Δημήτρης Δαλάκογλου // Εικονογράφηση: Αποστόλης Ιωάννου // Εκδόσεις του Κάμπου
Ομιλητές:
Λεωνίδας Οικονομάκης, μεταδιδακτορικός ερευνητής Marie Curie, τμήμα Ανθρωπολογίας – Vrije Universiteit Amsterdam
Δημήτρης Δαλάκογλου, καθηγητής α’ βαθμίδας, τμήμα Ανθρωπολογίας – Vrije Universiteit Amsterdam
Αποστόλης Ιωάννου, εικονογράφος.
Για όλες τις ηλικίες

Οι Μικρές μου Αλήθειες
2024-05-27 19:00 | Booking Hill, ΑΓΙΑΣ ΒΑΡΒΑΡΑΣ 66, ΔΑΦΝΗ, Αθήνα, 17235, ΕΛΛΑΔΑ
Σε έναν κόσμο που οι προκλήσεις εμφανίζονται συχνά ως εμπόδια, η Κατερίνα Μουστάκα παρουσιάζει μια διαφορετική οπτική στο βιβλίο της, “Οι Μικρές μου Αλήθειες- Τάδε έφη Κατερίνα” (εκδ. Key Books). Η ουσία του βιβλίου περιστρέφεται γύρω από την πεποίθηση πως τα πράγματα δεν συμβαίνουν σε εμάς, αλλά συμβαίνουν για εμάς.
52 κείμενα, ένα για κάθε εβδομάδα του χρόνου, γίνονται η πρόσκληση για ένα μεταμορφωτικό ταξίδι στον εσωτερικό μας εαυτό.
Μια ειλικρινής ματιά στο προσωπικό μας παρασκήνιο, μια βουτιά τόσο στα σκοτεινά μας σημεία όσο και στις αλήθειες μας για να αναδυθούμε στο φως της προσωπικής ανάπτυξης. Ένα εισιτήριο στον κόσμο της αυτογνωσίας και της θετικής μεταμόρφωσης.
Για ενήλικες

Η φιλοσοφία της τεχνητής νοημοσύνης
2024-05-27 19:30 | Βινιέτα, Κανάρη 66, Θεσσαλονίκη, 54453, Ελλάδα
Με αφορμή το βιβλίο “Η φιλοσοφία της τεχνητής νοημοσύνης” (εκδ.Διόπτρα) ο συγγραφέας Γιώργος Χατζηβασιλείου μαζί με τον Βασίλη Καμπουρλάζο, καθηγητή υπολογιστικής νοημοσύνης του τμήματος πληροφορικής στο Διεθνές Πανεπιστήμιο της Ελλάδος θα συνομιλήσουν για την επίδραση που θα επιφέρει η τεχνητή νοημοσύνη, τα ηθικά διλήμματα που προκύπτουν και τις κοινωνικές προκλήσεις που καλείται να αντιμετωπίσει η ανθρωπότητα.
Για ενήλικες

Δύο λαλούν και όλοι διαβάζουν...
2024-05-27 19:30 | Βιβλιοπωλείο Πυργελή, ΑΝΔΡΕΟΥ ΔΗΜΗΤΡΙΟΥ 57, Ξάνθη, 67100, Ελλάδα
Αν είσαι μαθητής ή μαθήτρια της Ε’ – Στ’ Δημοτικού σε προσκαλούμε να γνωρίσεις τον κόσμο του βιβλίου μέσα από τη μεγαλόφωνη ανάγνωση συμμετέχοντας στη λέσχη ανάγνωσης “Δύο λαλούν και όλοι διαβάζουν…”.
Στα πράσινα χαλιά μας διαβάζουμε με 1000 διαφορετικούς τρόπους την κάθε ιστορία.
Αριθμός θέσεων περιορισμένος. Για παιδιά 8+ (Απαραίτητη η δήλωση συμμετοχής)

Σκίτσα δρόμων κι έναστρης νύχτας
2024-05-27 20:00 | Zatopek, Παναγή Τσαλδάρη 209, Καλλιθέα, Αθήνα, 17676
Καταγραφές μιας άλλοτε στοχαστικής και άλλοτε μελαγχολικής καθημερινότητας, συναντήσεις με Έλληνες και ξένους συγγραφείς σε φεστιβάλ και περιστατικά από τον κόσμο των λογοτεχνικών περιοδικών, σημειώσεις για βιβλία και τέχνη, σχόλια πάνω στην πνευματική ζωή με τις εντάσεις και τις ιδιορρυθμίες της, στίχοι που δεν εντάχθηκαν σε καμία ποιητική συλλογή, υπερρεαλιστικά όνειρα, διηγήματα και ταξίδια στεγάζονται στα Σκίτσα δρόμων κι έναστρης νύχτας, αυτή την πρώτη επιλογή από τα ημερολόγια του Δημήτρη Αγγελή (εκδ. Πόλις).
Οι χωρίς χρονολογική σειρά εγγραφές υπονομεύουν το είδος του χρονικού ή της μαρτυρίας και δίνουν προτεραιότητα σε μια απολύτως λογοτεχνική κατανόηση της καθημερινότητας. Ο συγγραφέας εκτίθεται, αυτοσαρκάζεται, τσαλακώνεται, παραμένοντας συναισθηματικά ανοχύρωτος, όπως ακριβώς και στην ποίησή του.
Για ενήλικες

Το μάτι της βελόνας
2024-05-27 20:00 - 21:30 | Πολύεδρο, ΚΑΝΑΚΑΡΗ 147, Πάτρα, 26441, ΕΛΛΑΔΑ
Παρουσίαση του βιβλίου της Σοφίας Ελευθερίου “Το μάτι της βελόνας” (εκδ. Ενύπνιο). Για το βιβλίο θα μιλήσουν οι συγγραφείς Βασίλης Λαδάς και Βασίλης Χριστόπουλος.
Το βιβλίο είναι μια συλλογή από ιστορίες που αναφέρεται σε περιστατικά της ζωής καθημερινών ανθρώπων, τα οποία είναι αρκετά μικρά ώστε να χωρούν στο «μάτι της βελόνας» δεν είναι όμως διόλου ασήμαντα. Είναι όλα εκείνα τα απλά, προγραμματισμένα ή απρόοπτα πράγματα, που συνθέτουν μια καθημερινότητα τόσο γνωστή αλλά και τόσο αναπάντεχη ταυτόχρονα.
Για ενήλικες

Λογοτεχνική βραδιά!
2024-05-27 20:00 | Φωτίου Μύρενα, ΑΕΡ. ΓΙΑΝΝΑΡΕΛΗ 3, ΜΥΤΙΛΗΝΗ, Λέσβος, 81100, ΕΛΛΑΔΑ
Μια συνάντηση με συγγραφείς του νησιού και γνωριμία με το έργο τους.
Για ενήλικες

Τα παραμύθια και οι μύθοι στην Αλόννησο
2024-05-27 20:00 | Βιβλιοπωλείο Ήλιος – Εκδόσεις Ήβη, Π. ΜΕΛΑ 25Β, Βόλος, 38333, ΕΛΛΑΔΑ
Παρουσίαση του βιβλίου “Τα παραμύθια και οι μύθοι στην Αλόννησο” (εκδ. Ήβη) του Αθανάσιου Γ. Πάππου, ιστορικού και λαογράφου. Μια εκδήλωση τιμής για τον εκλιπόντα συγγραφέα αλλά και για τη σημασία της καταγραφής του λαογραφικού υλικού στον τόπο μας. Μαζί αφήγηση παραμυθιού από την Μάρω Αισώπου.
Για όλες τις ηλικίες

Διαβάζουμε δυνατά στο Άλσος Πετραλώνων!
2024-05-28 16:00 | Μπερλίν, Δημοφώντος 88, Άνω Πετράλωνα, Αθήνα, 11851, Ελλάδα
Σε συνέχεια του πρώτου απογεύματος φιλαναγνωσίας που διοργανώσαμε στο πάρκο Βουτιέ στα Άνω Πετράλωνα από κοινού με τους Συλλόγους Γονέων και Κηδεμόνων της γειτονιάς μας, μέσα στον Απρίλιο, καλούμε εκ νέου παιδιά, γονείς και εκπαιδευτικούς της περιοχής για άλλο ένα απόγευμα όπου θα διαβάσουμε παλιά και νέα βιβλία δυνάτα! Αυτή τη φορά τα πανιά μας θα τα στρώσουμε στο Άλσος Πετραλώνων (Κριτολάου 2), κάτω από την παχιά σκιά των ψηλών δέντρων.
Η ανάγνωση θα ξεκινήσει μετά την ολοκλήρωση του ολοήμερου προγράμματος των παρακείμενων σχολείων!
Για όλες τις ηλικίες

Πώς είναι ο κόσμος
2024-05-28 17:00 | Το Ρόδι, Ηρώων Πολυτεχνείου 15, Δίστομο, 32003
Αλήθεια, εσείς πώς φαντάζεστε τον κόσμο;
Με αφορμή το νέο βιβλίο της Κατερίνας Ζωντανού “Πώς είναι ο κόσμος” (εκδ. Μεταίχμιο) και με τη βοήθεια της καλλιτεχνικής μας δασκάλας θα αφήσουμε τη φαντασία μας να δημιουργήσει τον κόσμο που ονειρευόμαστε. Μια εκδήλωση για παιδιά για το αέναο ταξίδι του ανθρώπου προς τη γνώση.
Για όλες τις ηλικίες

Συνομιλώντας με έργα τέχνης
2024-05-28 18:00 | Βινιέτα, Κανάρη 66, Θεσσαλονίκη, 54453, Ελλάδα
Με αφορμή το βιβλίο “Γιατί η τέχνη είναι γεμάτη με γυμνούς ανθρώπους;” (εκδ. Πατάκη) η παιδαγωγός Μαμούχα Κατερίνα θα παρουσιάσει μια σειρά από παιγνιώδεις δραστηριότητες.
– Μα αυτό είναι μουτζούρα!
– Μήπως είναι ανάποδα;
– Από πότε ζωγραφίζουν οι άνθρωποι;
Αυτά και άλλα ερωτήματα θα μας οδηγήσουν στο “Γιατί είναι σημαντική η τέχνη;”. Στην εκδήλωση θα χαράξουμε διαδρομές μέσα από λαβυρίνθους, θα φτιάξουμε puzzle αλλά και θα παίξουμε παιχνίδια μνήμης. Παράλληλα, μέσω της Δημιουργικής Γραφής θα συνδέσουμε έργα τέχνης δημιουργώντας πρωτότυπες ιστορίες. Τέλος, θα εκφραστούμε καλλιτεχνικά απεικονίζοντας έργα τέχνης μέσω στατικής εικόνας χρησιμοποιώντας τη στάση του σώματος και τις εκφράσεις των προσώπου μας.
Για παιδιά 6+ (Απαραίτητη η δήλωση συμμετοχής)

Ανοίγουμε φτερά
2024-05-28 18:00 | Πέτρα Ψαλίδι Χαρτί, Καλλιμασιά, Χίος, 82100, Ελλάδα
Με αφορμή το βιβλίο “Όταν ανοίγω τα φτερά μου”, του Marc Majewski (εκδ. Διόπτρα) μιλάμε για τη συμπερίληψη και την αποδοχή του εαυτού μας και φτιάχνουμε πεταλούδες.
Μια τρυφερή ιστορία για ένα μικρό αγόρι που λάτρευε να ντύνεται πεταλούδα!
Για παιδιά 3+ (Απαραίτητη η δήλωση συμμετοχής)
